మలంపుజ ఆనకట్ట

మలంపుజ ఆనకట్ట కేరళలో రెండవ అతిపెద్ద ఆనకట్ట, రిజర్వాయరు. ఇది దక్షిణ భారతదేశం, కేరళ రాష్ట్రంలోని పాలక్కాడ్ సమీపంలో ఉంది, ఇది స్వాతంత్ర్యం తర్వాత అప్పటి మద్రాసు రాష్ట్రంచే నిర్మించబడింది. ఇది 1,849 మీటర్ల పొడవు రాతి ఆనకట్ట, 220 మీటర్ల పొడవు మట్టి ఆనకట్ట కలయికతో రాష్ట్రంలోనే అతి పొడవైన ఆనకట్టగా నిలిచింది. ఇది కేరళలో రెండవ పొడవైన నది అయిన భరతపుజ ఉపనది అయిన మలంపుజ నదిపై నిర్మించబడిన ఆనకట్ట. ఇది 6,066 అడుగుల ఎత్తును కలిగి ఉంది. ఇందులో రెండు కాలువల వ్యవస్థ, 42,090 హెక్టార్ల విస్తీర్ణంలో రిజర్వాయర్ ఉన్నాయి.

నిర్మాణం
ఆనకట్ట ప్రాజెక్ట్ 1949లో ప్రారంభించబడి, 1955లో పూర్తయింది. ఆ సమయంలో పాలక్కాడ్ మద్రాసు ప్రెసిడెన్సీలో భాగంగా ఉన్నందున అప్పటి మద్రాసు రాష్ట్ర పబ్లిక్ వర్క్స్ మంత్రి ఎం. భక్తవత్సలం, 27 మార్చి 1949న ప్రాజెక్టుకు శంకుస్థాపన చేశాడు. 9 అక్టోబర్ 1955న అప్పటి మద్రాసు రాష్ట్ర ముఖ్యమంత్రి తిరు. కె కామరాజ్ డ్యామ్‌ను ప్రారంభించాడు. మొత్తం పరీవాహక ప్రాంతం 145 చదరపు కిలోమీటర్లు కాగా, రిజర్వాయర్ 8000 క్యూబిక్ మీటర్ల నీటి సామర్థ్యం కలిగి ఉంది. కాలువ వ్యవస్థల ద్వారా వ్యవసాయ భూములకు సాగునీరు అందిస్తారు, రిజర్వాయర్ నుండి పాలక్కాడ్ నగరానికి తాగునీరు సరఫరా చేయబడుతుంది.

ప్రధాన ఆకర్షణలు 
 మలంపుజ ఆనకట్ట, నది, పర్వత నేపథ్యం
 మలంపుజ గార్డెన్
 పిల్లల పార్క్
 ఎకో పార్క్
 జపాన్ గార్డెన్
 మంచినీటి ఆక్వేరియం
 స్నేక్ పార్క్
 రోప్ వే
 ఫాంటసీ పార్క్
 స్పీడ్ బోట్ రైడ్
 వేలాడే వంతెన
 యక్షి శిల్పం

రవాణా
ఇది పాలక్కాడ్  రైల్వే స్టేషన్ జంక్షన్ నుండి 14 కి.మీ, కోయంబత్తూర్ విమానాశ్రయం నుండి 55 కి.మీ ఉంటుంది. బస్సు లేదా టాక్సీ ద్వారా ఇక్కడికి చేరుకోవచ్చు.

గణాంకాలు
మలంపుజ డ్యామ్ అక్టోబర్ 2005లో స్వర్ణోత్సవాన్ని జరుపుకుంది. అప్పటి కలెక్టర్ కె. అజయకుమార్ అధ్యక్షతన కమిటీ ఓనఘోష వారోత్సవాలు, పర్యాటక వారోత్సవాలను నిర్వహించి స్వర్ణోత్సవ వేడుకలను ప్రారంభించారు. మలంపుజ డ్యామ్ నుండి 50,000 హెక్టార్ల భూమి రెండు పంటలలో సాగు చేయబడుతుంది. కేరళలోని మొత్తం 3,10,521 హెక్టార్ల వరి పొలాలలో ఒక్క పాలక్కాడ్‌లోనే 1,15,910 హెక్టార్ల వరి పొలాలు ఉన్నాయి. రాష్ట్రంలో మొత్తం వరి సాగులో దీని వాటా  37.33%. కేరళలో వరి సాగులో అలప్పుజ వాటా 9.54%, కొట్టాయం వాటా 13.95% , త్రిసూర్ వాటా 12%. మలంపుజ నదిపై ఉన్న ఆనకట్ట మొత్తం పొడవు 2,069 మీటర్లు. ఇది మానవ నిర్మిత పొడవు 1,849 మీటర్లు, సహజ పొడవు 220 మీటర్లు. ఆనకట్ట మొత్తం నిల్వ ప్రాంతం 147.39 చదరపు కి.మీ. నిల్వ సామర్థ్యం 236.69 క్యూబిక్ మీటర్లు. డ్యాం గరిష్ట నీటిమట్టం 115.06 మీటర్లు. గరిష్ట నిల్వ సామర్థ్యం 226 క్యూబిక్ మీటర్లు.

విద్యుత్ ఉత్పత్తి
మలంపుజ చిన్న జలవిద్యుత్ ప్రాజెక్ట్‌లో, నవంబరు-జనవరి సమయంలో 2.5 మెగావాట్ల క్షితిజ సమాంతర షాఫ్ట్ కప్లాన్ టర్బైన్‌ని ఉపయోగించి ఇక్కడ కొద్ది మొత్తంలో విద్యుత్‌ను ఉత్పత్తి చేస్తారు. వార్షిక ఉత్పత్తి 5.6 ఎంయు ఉంటుంది.

గ్యాలరీ

మూలాలు

కేరళ పర్యాటక ప్రదేశాలు
కేరళ
పాలక్కాడ్ జిల్లా